Texel

Texel on saari ja kunta Pohjois-Hollannin provinssissa Alankomaissa. Asukkaita kunnassa on 13 711 (30.6.2008) ja väestötiheys on 85 asukasta neliökilometrillä. Kunnan pinta-ala on 463,28 neliökilometriä, josta vettä on 301,32 neliökilometriä. Texelin pormestarina toimii Joke Geldrop-Pantekoek. Kunnan keskuspaikkakunta on samanniminen kuin kuntakin. Texel on suurin ja väkirikkain Länsifriiseinsaarista. Texelistä pohjoiseen seuraava saari on Vlieland. Saarelta on kotoisin lammasrotu texel. Maantiede Texel muodostuu samannimisen kaupungin (holl. stad) lisäksi seuraavista osista: Kylät (dorp, gehucht): Pienet kylät (buurtschap): Lisäksi kuntaan kuuluu asumaton Noorderhaaksin saari Texelin saaren lounaispuolella. Alun perin Texel muodostui kahdesta saaresta. 1600-luvulla saaret yhdistettiin polderilla toisiinsa. Nykyisin saarella on dyynejä ja kolmasosa saaresta on suojeltua aluetta. Liikenneyhteydet Tavallisimmat kulkuneuvot saarella ovat auto ja polkupyörä. Texelillä on laaja polkupyöräreitistö. Saarelle pääsee lautalla (Royal TESO) mantereen Den Helderistä tai ilmateitse saaren kansainväliselle lentoasemalle. Kuuluisia asukkaita Cornelis de Jager, tähtitieteilijä Jan Wolkers, kirjailija, taiteilija Sieme Zijm, jalkapalloilija Ingrid van Lubek, triathlonisti Lähteet Aiheesta muualla Kuvia tai muita tiedostoja aiheesta Texel Wikimedia Commonsissa Matkaopas aiheesta Texel Wikivoyagessa (englanniksi) Virallinen kotisivu (englanniksi, hollanniksi, saksaksi)